text: Turismen eksploderer i Flensborg
  24 juli 2015 kl. 06.45
  Flensborg oplever, ligesom resten af Slesvig-Holsten, stor vækst i turismen. Antallet af gæster steget med 60%.
  Det går stærkt for turismen i Slesvig-Holsten og især i Flensborg, det skriver Flensborg Avis.
  Onsdag blev de foreløbige turisttal for 2015 offentliggjort, og de viste, at der i maj måned var 773.000 overnattende gæster, samt over 2,7 millioner overnatninger på overnatninger campingpladser og større overnatningssteder med ti eller flere senge. Det er en stigning på over 14%.
  Stigningen i by-turismen har de kunnet mærke i Flensborg de seneste år. Alene i år er antallet af turister steget med godt 11%.
  - Der er en stigende interesse for byturisme og det går rigtig stærkt for Flensborg for tiden. I de seneste fem år har vi haft en stigning i antallet af gæster på over 60 procent, fortæller Flensborgs turistchef Gorm Casper til Flensborg Avis.
  I 2014 havde Flensborg 255.268 gæster.
  